Publication: Magyar Közlöny
Issue: MK-2009-179 (Year: 2009, Number: 179)
Era: 2004-2010
Section: által életjáradék fizetése ellenében történõ megszerzésérõl szóló 210/2004. (VII. 9.) Korm. rendelet alapján
Paragraph Index: 420

(1) A Magyar Rádió Zrt., a Magyar Televízió Zrt. (a továb biak ban: MTV Zrt.) és a Duna Televízió Zrt. mûsorterjesztési költségeire az I. Országgyûlés fejezet, 10–12. címek e célra elkülönített elõirányzatai terhére teljesítendõ támogatásokat a számlával igazolt fizetési kötelezettségekhez igazodóan – áfával növelt összegben – közvetlenül a mûsorterjesztést végzõ szolgáltatónak kell folyósítani. A támogatás összegének meghatározásánál csak az állandó stúdióra és a fix telepítésû országos rendszerek igénybevételére vonatkozó szolgáltatások tekintendõk mûsorterjesztési költségnek, az alkalmi közvetítõvonalak költségei még egyidejû sugárzás esetében sem. A folyósított összegbõl az arányosítás alapján levonható áfának megfelelõ összeget nem lehet támogatási bevételként elszámolni, azt állammal szembeni visszatérítési kötelezettségként kell nyilvántartani.

Source: https://magyarkozlony.hu/hivatalos-lapok/e5fcb81ce1ec296fa2c1f5b51e6319cf41ef81bb/dokumentumok/36d2570e483da6b99950b1bc6f48db40f04923a1/letoltes